title: A Tanács 2011/273/KKBP határozata ( 2011. május 9. ) a Szíriával szembeni korlátozó intézkedésekről

text:
               10.5.2011

               HU

               Az Európai Unió Hivatalos Lapja

               L 121/11

         A TANÁCS 2011/273/KKBP HATÁROZATA
   (2011. május 9.)
   a Szíriával szembeni korlátozó intézkedésekről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               Az Európai Unió 2011. április 29-én mély aggodalmának adott hangot a Szíriában kialakuló helyzet, valamint a katonai és biztonsági erők több szíriai városban történő bevetése miatt.

               (2)

               Az EU határozottan elítélte a Szíria különböző pontjain tartott békés tüntetések erőszakos leverését, amely során éles lőszer alkalmazására is sor került, és amelynek következtében számos tüntető meghalt, sokan megsebesültek, többeket pedig önkényesen fogva tartanak, és felszólította a szíriai biztonsági erőket, hogy elnyomás helyett tanúsítsanak önmérsékletet.

               (3)

               A helyzet súlyosságára tekintettel korlátozó intézkedéseket kell bevezetni Szíriával és a szíriai polgári lakosság ellen irányuló erőszakos elnyomásért felelős személyekkel szemben.

               (4)

               Egyes intézkedések végrehajtásához az Unió további fellépése szükséges,

         ELFOGADTA EZT A HATÁROZATOT:
   1. cikk
   (1)   A tagállamok állampolgárai részéről vagy a tagállamok területéről, vagy a tagállamok lobogója alatt közlekedő hajót vagy légi járművet használva tilos fegyvereket és bármely egyéb hadianyagot értékesíteni, szolgáltatni, átadni vagy exportálni Szíria számára, ideértve a fegyvereket és lőszereket, katonai járműveket és felszereléseket, katonai jellegű felszereléseket és a felsoroltak pótalkatrészeit, valamint a belső elnyomás céljára alkalmas felszereléseket, függetlenül attól, hogy azok a tagállamok területéről származnak-e vagy sem.
   (2)   Tilos:

               a)

               közvetlenül vagy közvetve bármely szíriai természetes vagy jogi személy, szervezet vagy szerv részére vagy a Szíriában való felhasználás céljából az (1) bekezdésben említett eszközökhöz vagy azok rendelkezésre bocsátásához, gyártásához, karbantartásához és használatához kapcsolódó technikai segítséget, közvetítői szolgáltatást vagy egyéb szolgáltatást nyújtani;

               b)

               közvetlenül vagy közvetve bármely szíriai természetes vagy jogi személy, szervezet vagy szerv részére vagy a Szíriában való felhasználás céljából az (1) bekezdésben említett eszközökkel kapcsolatos finanszírozást vagy pénzügyi támogatást nyújtani, beleértve különösen az említett eszközök értékesítésére, szolgáltatására, átadására vagy kivitelére, illetve a kapcsolódó technikai segítség, közvetítői szolgáltatás és egyéb szolgáltatás nyújtására vonatkozó támogatásokat, kölcsönöket és exporthitel-biztosítást;

               c)

               tudatosan és szándékosan részt venni olyan tevékenységekben, amelyek célja vagy hatása az a) és a b) pontban említett tilalmak megkerülése.

         2. cikk
   (1)   Az 1. cikk rendelkezései nem alkalmazandók:

               a)

               a kizárólag az ENSZ Csapatszétválasztást Megfigyelő Hadereje (UNDOF) támogatására vagy használatára szánt szállítmányokra és technikai segítségnyújtásra;

               b)

               a kizárólag humanitárius vagy védelmi célokat szolgáló, vagy az Egyesült Nemzetek Szervezete (ENSZ) és az Európai Unió intézményépítő programjaihoz vagy az Európai Unió és az ENSZ válságkezelési műveleteihez szánt, halált nem okozó katonai felszerelések, illetve belső elnyomásra használható felszerelések értékesítésére, szolgáltatására, átadására vagy kivitelére;

               c)

               a kizárólag az Európai Unió és tagállamai Szíriában tartózkodó személyzetének védelmét szolgáló, ballisztikai védelmet nyújtó anyagokkal gyártott vagy ellátott nem harci járművek értékesítésére, szolgáltatására, átadására vagy kivitelére;

               d)

               az említett felszereléssel vagy az említett programokkal és műveletekkel kapcsolatos technikai segítségnyújtásra, közvetítői szolgáltatásra és egyéb szolgáltatásra;

               e)

               az említett felszereléssel vagy az említett programokkal és műveletekkel kapcsolatos finanszírozás vagy pénzügyi támogatás nyújtására;

         feltéve, hogy az ilyen kivitelt és segítségnyújtást az érintett hatáskörrel rendelkező hatóság előzetesen jóváhagyta.
   (2)   Az 1. cikk rendelkezései nem vonatkoznak az olyan védőruházatra, ideértve a golyóálló mellényeket és a katonai sisakokat is, amelyeket az ENSZ, az EU vagy annak tagállamai személyzetének tagjai, a média képviselői, valamint a humanitárius és a fejlesztési szervezetek munkatársai és az őket kísérő személyzet kizárólag személyes használatra, átmeneti jelleggel vittek be Szíria területére.
   3. cikk
   (1)   A tagállamok megteszik a szükséges intézkedéseket annak érdekében, hogy megakadályozzák a mellékletben felsorolt, a szíriai polgári lakosság ellen irányuló erőszakos elnyomásért felelős személyeknek és a velük kapcsolatban álló személyeknek a területükre történő beutazását vagy az azon történő átutazását.
   (2)   Az (1) bekezdés nem kötelezi a tagállamokat arra, hogy saját állampolgáraiktól megtagadják a területükre való beutazást.
   (3)   Az (1) bekezdés nem érinti azokat az eseteket, amikor egy tagállamnak nemzetközi jogi kötelezettsége áll fenn, nevezetesen:

               a)

               valamely nemzetközi kormányközi szervezet fogadó országaként;

               b)

               az ENSZ által vagy annak védnöksége alatt összehívott nemzetközi konferencia fogadó országaként;

               c)

               valamely kiváltságokat és mentességeket biztosító többoldalú megállapodás alapján; vagy

               d)

               az Apostoli Szentszék (Vatikáni Városállam) és Olaszország között 1929-ben létrejött lateráni egyezmény alapján.

         (4)   A (3) bekezdés rendelkezéseit azokra az esetekre is alkalmazni kell, amikor valamely tagállam az Európai Biztonsági és Együttműködési Szervezet (EBESZ) fogadó országa.
   (5)   A Tanácsot értesíteni kell minden olyan esetről, amikor egy tagállam a (3) vagy a (4) bekezdés értelmében mentességet ad.
   (6)   A tagállamok mentességet adhatnak az (1) bekezdésben meghatározott intézkedések alól, ha az utazást sürgős humanitárius ok vagy kormányközi értekezleteken való részvétel indokolja, beleértve az Unió által támogatott, vagy az EBESZ elnöki tisztét betöltő tagállamban tartott értekezleteket, amennyiben ott a szíriai demokráciát, emberi jogokat és jogállamiságot közvetlenül elősegítő politikai párbeszéd zajlik.
   (7)   Az a tagállam, amely a (6) bekezdésben meghatározott mentességet kíván biztosítani, írásban értesíti erről a Tanácsot. A mentességet megadottnak kell tekinteni, kivéve, ha az ellen a Tanács egy vagy több tagja – a javasolt mentességről szóló értesítés kézhezvételétől számított két munkanapon belül – írásban kifogást emel. Abban az esetben, ha a Tanács egy vagy több tagja kifogást emel, a Tanács minősített többséggel határozhat a javasolt mentesség megadásáról.
   (8)   Azokban az esetekben, amikor a (3), a (4), a (6) vagy a (7) bekezdésnek megfelelően egy tagállam engedélyezi a mellékletben felsorolt személyeknek a területére való beutazását vagy az azon történő átutazását, az engedély az abban megjelölt célra és az érintett személyekre korlátozódik.
   4. cikk
   (1)   Be kell fagyasztani a mellékletben felsorolt, a szíriai polgári lakosság ellen irányuló erőszakos elnyomásért felelős személyekhez, valamint a velük összefüggésbe hozható természetes és jogi személyekhez és szervezetekhez tartozó, tulajdonukat képező, általuk birtokolt vagy ellenőrzött valamennyi pénzeszközt és gazdasági erőforrást.
   (2)   A mellékletben felsorolt személyek és szervezetek rendelkezésére vagy javára – sem közvetlenül, sem közvetve – nem bocsátható pénzeszköz vagy gazdasági erőforrás.
   (3)   A hatáskörrel rendelkező tagállami hatóság az általa megfelelőnek ítélt feltételekkel engedélyezheti egyes befagyasztott pénzeszközök vagy gazdasági erőforrások felszabadítását vagy rendelkezésre bocsátását, miután megállapította, hogy az érintett pénzeszközök vagy gazdasági erőforrások:

               a)

               a mellékletben felsorolt személyek és eltartott családtagjaik alapvető szükségleteinek fedezéséhez szükségesek, beleértve az élelmiszerek, a bérleti díj vagy jelzáloghitel-törlesztés, a gyógyszerek és az orvosi kezelés, az adók, a biztosítási díjak és a közüzemi díjak költségeit;

               b)

               kizárólag az ésszerű mértékű szakértői díjak és a jogi szolgáltatásokhoz kapcsolódóan felmerült kiadások fedezésére szolgálnak;

               c)

               kizárólag a befagyasztott pénzeszközök vagy gazdasági erőforrások szokásos kezelési vagy fenntartási díjainak a kiegyenlítésére szolgálnak; vagy

               d)

               rendkívüli kiadások fedezéséhez szükségesek, feltéve, hogy a hatáskörrel rendelkező hatóság az engedély megadását megelőzően legalább két héttel közölte a többi tagállam hatáskörrel rendelkező hatóságával és a Bizottsággal a konkrét engedély megadása alapjául szolgáló indokokat.

         A tagállam az e bekezdés alapján kiadott minden engedélyről tájékoztatja a többi tagállamot és a Bizottságot.
   (4)   Az (1) bekezdéstől eltérve a tagállamok hatáskörrel rendelkező hatóságai engedélyezhetik egyes befagyasztott pénzeszközök vagy gazdasági erőforrások felszabadítását, amennyiben a következő feltételek teljesülnek:

               a)

               a pénzeszközök vagy a gazdasági erőforrások a 4. cikk (1) bekezdésében említett személy vagy szervezet mellékletbe történő felvételének időpontja előtt keletkezett bírósági, közigazgatási vagy választottbírósági határozaton alapuló zálogjog, vagy azon időpont előtt hozott bírósági, közigazgatási vagy választottbírósági határozat hatálya alá tartoznak;

               b)

               a pénzeszközöket vagy a gazdasági erőforrásokat kizárólag ilyen zálogjoggal biztosított vagy ilyen határozatban érvényesként elismert követelések kielégítésére fogják használni, az ilyen követelésekkel rendelkező személyek jogaira alkalmazandó irányadó törvényekben és rendelkezésekben meghatározott korlátokon belül;

               c)

               a zálogjog vagy a határozat nem a mellékletben felsorolt természetes vagy jogi személy vagy szervezet javát szolgálja; továbbá

               d)

               a zálogjog vagy a határozat elismerése nem ellentétes az érintett tagállam közrendjével.

         A tagállam az e bekezdés alapján megadott valamennyi engedélyről tájékoztatja a többi tagállamot és a Bizottságot.
   (5)   Az (1) bekezdés nem akadályozza az érintett személyt vagy szervezetet abban, hogy a jegyzékbe vétele előtt szerződésben vállalt fizetési kötelezettségének eleget tegyen, feltéve hogy az érintett tagállam megállapította, hogy a kifizetést – akár közvetlenül, akár közvetve – nem az (1) bekezdésben említett valamely személy vagy szervezet kapja.
   (6)   A (2) bekezdés nem vonatkozik a befagyasztott számlák alábbi növekményeire:

               a)

               az említett számlák kamatai vagy egyéb hozamai; vagy

               b)

               olyan szerződések, megállapodások vagy kötelezettségek alapján esedékes kifizetésekre, amelyeket azt megelőzően kötöttek meg, vagy amelyek azt megelőzően keletkeztek, hogy a fenti számlák e határozat rendelkezéseinek hatálya alá kerültek,

         feltéve, hogy e kamatok, egyéb hozamok és kifizetések továbbra is az (1) bekezdés hatálya alá tartoznak.
   5. cikk
   (1)   Valamely tagállamnak vagy az Unió külügyi és biztonságpolitikai főképviselőjének a javaslata alapján a Tanács összeállítja és módosítja a mellékletben foglalt jegyzéket.
   (2)   A Tanács – amennyiben a cím ismert, közvetlenül, egyéb esetben pedig értesítés közzététele útján – közli döntését és a jegyzékbe vétel okait az érintett személlyel vagy szervezettel, lehetővé téve számára, hogy észrevételeket tegyen.
   (3)   Amennyiben észrevételt vagy új érdemi bizonyítékot nyújtanak be, a Tanács felülvizsgálja döntését, és erről értesíti az érintett személyt vagy szervezetet.
   6. cikk
   (1)   A melléklet tartalmazza az érintett személyek és szervezetek jegyzékbe vételének okait.
   (2)   A melléklet tartalmazza továbbá az érintett személyek és szervezetek azonosításához szükséges adatokat, amennyiben azok rendelkezésre állnak. Személyek esetében ilyen adat lehet a név – beleértve az álneveket is –, a születési idő és hely, az állampolgárság, az útlevél és a személyazonosító okmány száma, a nem, a cím – amennyiben ismert –, valamint a beosztás vagy a foglalkozás. Szervezetek esetében ilyen adat lehet a név, a bejegyzés helye és ideje, a nyilvántartási szám és a székhely.
   7. cikk
   Az e határozatban foglalt intézkedések hatásának maximalizálása érdekében az Unió arra ösztönzi a harmadik országokat, hogy fogadjanak el az ebben a határozatban foglaltakhoz hasonló korlátozó intézkedéseket.
   8. cikk
   Ezt a határozatot 12 hónapig kell alkalmazni. A határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, a határozatot meg kell újítani, vagy adott esetben módosítani kell.
   9. cikk
   Ez a határozat az elfogadásának napján lép hatályba.

      Kelt Brüsszelben, 2011. május 9-én.

            a Tanács részéről

            az elnök

         MARTONYI J.

      MELLÉKLET

         Az 3. és a 4. cikkben említett személyek és szervezetek jegyzéke

         Személyek

                  Név

                  Azonosító adatok

                  A jegyzékbe vétel okai

                  A jegyzékbe vétel időpontja

                  1.

                  Maher Al-Assad

                  Születési idő: 1967.12.8.; diplomata-útlevél száma: 4138

                  A hadsereg 4. hadosztályának parancsnoka, a Baath párt központi vezetőségének tagja, a köztársasági gárda egyik vezető személyisége, a tüntetők elleni erőszakos fellépés fő végrehajtója.

                  09.05.2011

                  2.

                  Ali Mamlouk

                  Születési idő és hely: 1946.2.19., Damaszkusz; diplomata-útlevél száma: 983

                  Az általános hírszerzés vezetője, 2005 óta a szíriai titkosszolgálat vezetője, részvétel a tüntetők elleni erőszakos fellépésben.

                  09.05.2011

                  3.

                  Mohammad Ibrahim Al-Chaar

                  A kormány belügyminisztere, részvétel a tüntetők elleni erőszakos fellépésben.

                  09.05.2011

                  4.

                  Atef Najib

                  Korábban Deraa politikai biztonságáért volt felelős, részvétel a tüntetők elleni erőszakos fellépésben.

                  09.05.2011

                  5.

                  Hafez Makhlouf

                  Születési idő és hely: 1971.4.2., Damaszkusz; diplomata-útlevél száma: 2246

                  Ezredes, az általános hírszerzés egyik egységének (General Intelligence Directorate Damascus Branch) vezetője, közeli viszonyban van Maher al-Assaddal, részvétel a tüntetők elleni erőszakos fellépésben.

                  09.05.2011

                  6.

                  Mohammed Dib Zeitoun

                  A politikai biztonsági szolgálat vezetője, részvétel a tüntetők elleni erőszakos fellépésben.

                  09.05.2011

                  7.

                  Amjad Al-Abbas

                  Baniyas város politikai biztonsági szolgálatának vezetője, részvétel az al-baydai tüntetők elleni erőszakos fellépésben.

                  09.05.2011

                  8.

                  Rami Makhlouf

                  Születési idő és hely: 1969.7.10., Damaszkusz; útlevél száma: 454224

                  Szíriai üzletember, Maher al-Assaddal áll kapcsolatban, finanszírozást biztosít a tüntetők elleni erőszakos fellépést lehetővé tevő rezsimnek.

                  09.05.2011

                  9.

                  Abd Al-Fatah Qudsiyah

                  A szíriai katonai hírszerzés vezetője, részvétel a polgári lakosság elleni erőszakos fellépésben.

                  09.05.2011

                  10.

                  Jamil Hassan

                  A szíriai légierő hírszerzésének vezetője, részvétel a polgári lakosság elleni erőszakos fellépésben.

                  09.05.2011

                  11.

                  Rustum Ghazali

                  A szíriai katonai hírszerzés Damaszkusz-környéki részlegének vezetője, részvétel a polgári lakosság elleni erőszakos fellépésben.

                  09.05.2011

                  12.

                  Fawwaz Al-Assad

                  A Sabiha milícia tagjaként részvétel a polgári lakosság elleni erőszakos fellépésben.

                  09.05.2011

                  13.

                  Mundir Al-Assad

                  A Sabiha milícia tagjaként részvétel a polgári lakosság elleni erőszakos fellépésben.

                  09.05.2011


title: 2012/258/EU: Az Európai Központi Bank határozata ( 2012. április 26. ) az eurobankjegy gyártóinak minőségi akkreditációjáról szóló EKB/2010/22 határozat módosításáról (EKB/2012/7)

text:
               15.5.2012

               HU

               Az Európai Unió Hivatalos Lapja

               L 126/13

         AZ EURÓPAI KÖZPONTI BANK HATÁROZATA
   (2012. április 26.)
   az eurobankjegy gyártóinak minőségi akkreditációjáról szóló EKB/2010/22 határozat módosításáról
   (EKB/2012/7)
   (2012/258/EU)
   AZ EURÓPAI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 128. cikke (1) bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 16. cikkére,
   tekintettel az eurobankjegy gyártóinak minőségi akkreditációjáról szóló, 2010. november 25-i EKB/2010/22 határozatra (1) és különösen annak 2. cikke (4) bekezdésére, 7. és 10. cikkére,
   mivel:

               (1)

               A Kormányzótanács a Központi Bankok Európai Rendszere és az Európai Központi Bank Alapokmánya 12.1. cikkének második bekezdése szerint az Igazgatóságra ruházta át az EKB/2010/22 határozat 2. cikkének (4) bekezdése szerinti akkreditációkra vonatkozó döntési hatáskört.

               (2)

               A minőségi akkreditáció megadására, megújítására és meghosszabbítására az EKB/2010/22 határozatban megállapított eljárást módosítani kell a minőségi akkreditációs kérelmek gyorsabb megadásának, megújításának vagy meghosszabbításának lehetővé tétele, továbbá az Európai Központi Bank („EKB”) Igazgatóságára nehezedő igazgatási teher enyhítése érdekében.

               (3)

               Ennek érdekében lehetővé kell tenni az Igazgatóság számára, hogy a rutinszerű akkreditációval kapcsolatos döntések meghozatalának hatáskörét egy vagy több tagjára ruházza át. A további hatáskör-átruházás azonban nem terjed ki a mentességek megadására, akkreditációs kérelmek elutasítására, és akkreditációk felfüggesztésére és visszavonására.

               (4)

               Az EKB/2010/22 határozatot ezért megfelelően módosítani kell,

         ELFOGADTA EZT A HATÁROZATOT:
   1. cikk
   Módosítás
   Az EKB/2010/22 határozat 2. cikkének (4) bekezdése helyébe a következő szöveg lép:

      „(4)   Az Igazgatóság rendelkezik hatáskörrel a gyártó minőségi akkreditációjára vonatkozó minden határozat meghozatalára, figyelembe véve a Bankjegybizottság véleményét, és tájékoztatja azokról a Kormányzótanácsot. Az Igazgatóság dönthet az ilyen akkreditáció 3. cikk (4) bekezdése, 4. cikk (3) bekezdése, 7. és 10. cikk szerinti megadására és meghosszabbítására vonatkozó hatáskörnek egy vagy több tagjára történő átruházásáról.”

   2. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Frankfurt am Mainban, 2012. április 26-án.

            az EKB elnöke

         Mario DRAGHI

      (1)  HL L 330., 2010.12.15, 14. o.


title: 2011/387/EU: A Tanács határozata ( 2011. június 28. ) a gépjármű-nyilvántartási adatokra vonatkozó, a Szlovén Köztársasággal való automatizált adatcsere megindításáról

text:
               1.7.2011

               HU

               Az Európai Unió Hivatalos Lapja

               L 173/9

         A TANÁCS HATÁROZATA
   (2011. június 28.)
   a gépjármű-nyilvántartási adatokra vonatkozó, a Szlovén Köztársasággal való automatizált adatcsere megindításáról
   (2011/387/EU)
   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 25. cikkére,
   tekintettel a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, az átmeneti rendelkezésekről szóló jegyzőkönyv alapján az uniós intézmények, szervek és hivatalok által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, semmisnek nem nyilvánítják, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke értelmében a 2008/615/IB határozat 25. cikkének (2) bekezdésében hivatkozott határozatok meghozatalára egy kérdőíven alapuló értékelő jelentés alapján kerül sor. A 2008/615/IB határozat 2. fejezete szerinti automatizált adatcsere tekintetében az értékelő jelentésnek értékelő látogatáson és kísérleti adatcserén kell alapulnia.

               (4)

               A 2008/616/IB határozat melléklete 4. fejezetének 1.1 pontja szerint a megfelelő tanácsi munkacsoportok által összeállított kérdőív minden egyes automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (5)

               Szlovénia kitöltötte az adatvédelemre vonatkozó kérdőívet és a gépjármű-nyilvántartási adatokra vonatkozó kérdőívet.

               (6)

               Szlovénia a gépjármű-nyilvántartási adatokra vonatkozó kérdőív eredményeinek értékelése céljából sikeres kísérleti adatcserét folytatott Hollandiával.

               (7)

               Értékelő látogatásra került sor Szlovéniában, és belga/holland értékelő csoport elkészítette a látogatásról szóló jelentést, amelyet a gépjármű-nyilvántartási adatokra vonatkozó kérdőív értékelése céljából továbbított a megfelelő tanácsi munkacsoportnak.

               (8)

               A gépjármű-nyilvántartási adatokra vonatkozó kérdőív, az értékelő látogatás és a kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A gépjármű-nyilvántartási adatok automatizált keresése alkalmazásában Szlovénia maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 12. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Luxembourgban, 2011. június 28-án.

            a Tanács részéről

            az elnök

         FAZEKAS S.

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: 2009/208/EK: Az Európai Parlament határozata ( 2008. április 22. ) a Kábítószer és a Kábítószerfüggőség Európai Megfigyelőközpontjának a 2006-os pénzügyi évre vonatkozó elszámolása lezárásáról

text:
               31.3.2009

               HU

               Az Európai Unió Hivatalos Lapja

               L 88/141

      AZ EURÓPAI PARLAMENT HATÁROZATA

   (2008. április 22.)
   a Kábítószer és a Kábítószerfüggőség Európai Megfigyelőközpontjának a 2006-os pénzügyi évre vonatkozó elszámolása lezárásáról
   (2009/208/EK)
   AZ EURÓPAI PARLAMENT,
   tekintettel a Kábítószer és a Kábítószerfüggőség Európai Megfigyelőközpontjának a 2006-os pénzügyi évre vonatkozó végleges éves beszámolójára (1),
   tekintettel a Számvevőszéknek a Kábítószer és a Kábítószerfüggőség Európai Megfigyelőközpontja 2006-os pénzügyi évre vonatkozó végleges éves beszámolójáról szóló jelentésére a Központ válaszaival együtt (2),
   tekintettel a Tanács 2008. február 12-i-i ajánlására (5843/2008 – C6-0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel a Kábítószer és a Kábítószer-függőség Európai Megfigyelőközpontja létrehozásáról szóló, 2006. december 12-i 1920/2006/EK európai parlamenti és tanácsi rendeletre (4) és különösen annak 15. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6–0116/2008),

               1.

               megállapítja, hogy a Kábítószer és a Kábítószerfüggőség Európai Megfigyelőközpontja végleges éves beszámolója megfelel a Számvevőszék jelentéséhez csatoltnak;

               2.

               jóváhagyja a Kábítószer és a Kábítószerfüggőség Európai Megfigyelőközpontjának 2006-os pénzügyi évre vonatkozó elszámolása lezárását;

               3.

               utasítja elnökét, hogy továbbítsa ezt a határozatot a Kábítószer és a Kábítószerfüggőség Európai Megfigyelőközpontja igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában való közzétételéről (L sorozat).

            az elnök

         H.-G. PÖTTERING

            főtitkár

         Harald RØMER

      (1)  HL C 261., 2007.10.31., 67. o.

      (2)  HL C 309., 2007.12.19., 128. o.

      (3)  HL L 248., 2002.9.16., 1. o.

      (4)  HL L 376., 2006.12.27., 1. o.

      (5)  HL L 357., 2002.12.31., 72. o.


title: 2011/585/EU: Az Európai Parlament határozata ( 2011. május 10. ) az Európai Gyógyszerügynökség 2009-es pénzügyi évre vonatkozó elszámolásának lezárásáról

text:
               27.9.2011

               HU

               Az Európai Unió Hivatalos Lapja

               L 250/180

         AZ EURÓPAI PARLAMENT HATÁROZATA
   (2011. május 10.)
   az Európai Gyógyszerügynökség 2009-es pénzügyi évre vonatkozó elszámolásának lezárásáról
   (2011/585/EU)
   AZ EURÓPAI PARLAMENT,

               —

               tekintettel az Európai Gyógyszerügynökség 2009-es pénzügyi évre vonatkozó végleges éves beszámolójára,

               —

               tekintettel az Európai Gyógyszerügynökség 2009-as pénzügyi évre vonatkozó éves beszámolójáról szóló számvevőszéki jelentésre, az Ügynökség válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendeletre (2) és különösen annak 185. cikkére,

               —

               tekintettel az Európai Gyógyszerügynökség létrehozásáról szóló 726/2004/EK európai parlamenti és tanácsi rendeletre (3) és különösen annak 68. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0153/2011),

               1.

               elhalasztja az Európai Gyógyszerügynökség 2009-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Gyógyszerügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 28. o.

      (2)  HL L 248., 2002.9.16., 1. o.

      (3)  HL L 136., 2004.4.30., 1. o.

      (4)  HL L 357., 2002.12.31., 72. o.


title: 2013/152/EU: A Tanács határozata ( 2013. március 21. ) a DNS-adatokra vonatkozó, Máltával való automatizált adatcsere megindításáról

text:
               26.3.2013

               HU

               Az Európai Unió Hivatalos Lapja

               L 86/20

         A TANÁCS HATÁROZATA
   (2013. március 21.)
   a DNS-adatokra vonatkozó, Máltával való automatizált adatcsere megindításáról
   (2013/152/EU)
   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 2. cikke (3) bekezdésére és 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, átmeneti rendelkezéseket tartalmazó jegyzőkönyv alapján az uniós intézmények, szervek, hivatalok és ügynökségek által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, nem érvénytelenítik, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke úgy rendelkezik, hogy a Tanács a 2008/615/IB határozat 25. cikkének (2) bekezdésében említettek szerinti határozatokat egy kérdőíven alapuló értékelő jelentés alapján hozza meg. A 2008/615/IB határozat 2. fejezetének megfelelően végzett automatizált adatcsere tekintetében az értékelő jelentés ezenkívül értékelő látogatáson és kísérleti adatcserén alapul.

               (4)

               Málta a 2008/615/IB határozat 36. cikkének (2) bekezdésével összhangban tájékoztatta a Tanács Főtitkárságát a határozat 2–6. cikkének hatálya alá tartozó nemzeti DNS-elemzési állományokról, valamint az automatizált keresésnek a határozat 3. cikkének (1) bekezdésében említett feltételeiről.

               (5)

               A 2008/616/IB határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (6)

               Málta kitöltötte az adatvédelemre vonatkozó kérdőívet és a DNS-adatok cseréjére vonatkozó kérdőívet.

               (7)

               Málta Ausztria részvételével sikeres kísérleti adatcserét hajtott végre.

               (8)

               Máltában értékelő látogatásra került sor, és erről az osztrák értékelő csoport értékelő jelentést készített, amelyet elküldött az érintett tanácsi munkacsoportnak.

               (9)

               A kérdőív, az értékelő látogatás és a DNS-adatok tekintetében végzett kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A DNS-adatok automatizált keresése és összehasonlítása tekintetében Málta maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 3. és 4. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. március 21-én.

            a Tanács részéről

            az elnök

         P. HOGAN

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: 2007/142/EK: A Bizottság határozata ( 2007. február 28. ) a Bizottságnak az egyes állatbetegségekre vonatkozó állat-egészségügyi kérdések tekintetében a tagállamoknak és harmadik országoknak nyújtott támogatását segítő Közösségi Állat-egészségügyi Sürgősségi Csoport létrehozásáról

text:
               1.3.2007

               HU

               Az Európai Unió Hivatalos Lapja

               L 62/27

      A BIZOTTSÁG HATÁROZATA

   (2007. február 28.)
   a Bizottságnak az egyes állatbetegségekre vonatkozó állat-egészségügyi kérdések tekintetében a tagállamoknak és harmadik országoknak nyújtott támogatását segítő Közösségi Állat-egészségügyi Sürgősségi Csoport létrehozásáról
   (2007/142/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               Egyes állatbetegségek kitörése vagy azok gyanúja esetén a Bizottság állatorvosi járványtannal kapcsolatos alapos szaktudással köteles segíteni a tagállamokat és harmadik országokat. A Mezőgazdasági és Halászati Tanácson belül az állat-egészségügyi szakemberek rendelkezésre állásának kérdése is felmerült.

               (2)

               A Bizottság az állategészségügy terén összegyűjtött alapos technikai szaktudás gyors hozzáférhetősége révén tudja teljesíteni feladatait, különösen az egyes állatbetegségek jelentősebb kitörése esetén.

               (3)

               Egy szakosodott szakértői csoport, mint például a Közösségi Állat-egészségügyi Sürgősségi Csoport, amelynek tagjai kérésre a Bizottság rendelkezésre állnak, sokkal hatékonyabban adja át a szaktudást, és sokkal hatékonyabban tud segíteni. Létre kell hozni egy ilyen csoportot, és meg kell határozni a szerepét, valamint feladatait.

               (4)

               Ahhoz, hogy a Közösségi Állat-egészségügyi Sürgősségi Csoport a Bizottság számára biztosítani tudja a kért állat-egészségügyi technikai segítséget, tagjait az érintett tagállamokba vagy harmadik országokba küldhetik. Ebben az esetben a csoport tagjainak együtt kell működniük az érintett tagállamok vagy harmadik országok illetékes hatóságaival.

               (5)

               A Közösségi Állat-egészségügyi Sürgősségi Csoportnak adott esetben más nemzetközi szakértői csoportokkal, mint például az Európai Betegségmegelőzési és Járványvédelmi Központtal (ECDC), a Nemzetközi Állatjárványügyi Hivatallal (OIE), az Élelmezési és Mezőgazdasági Szervezettel (FAO), valamint az Egészségügyi Világszervezettel (WHO) szorosan együttműködve kell dolgoznia a rendelkezésre álló szaktudás lehető leghatékonyabb alkalmazásának biztosítása érdekében.

         A KÖVETKEZŐKÉPPEN HATÁROZOTT:
   1. cikk
   (1)   A 82/894/EGK tanácsi irányelv (1) I. mellékletében felsorolt, bejelentési kötelezettség alá tartozó betegségekkel kapcsolatos (a továbbiakban: a betegségek) ellenőrzési intézkedéseket szolgáló állat-egészségügyi technikai segítségnyújtáshoz létrehoznak egy szakértőkből álló Közösségi Állat-egészségügyi Sürgősségi Csoportot (a továbbiakban: a csoport).
   (2)   A csoport tagjait az állatorvosi járványtan, a virológia, a vadvilág, a mentesítési programok irányítása, a laboratóriumi diagnosztika, az állat-egészségügyi szolgálatok és a szabályozási keret szervezése, a kockázati kommunikáció, az igazgatás, valamint az állatbetegségek elleni védekezés területén jártas szakértők közül választják ki.
   2. cikk
   (1)   A csoport a Bizottságot a betegségek kitörése vagy azok gyanúja esetében tett állatbetegségekre vonatkozó ellenőrzési intézkedésekkel kapcsolatos állat-egészségügyi technikai kérdésekben segíti.
   A segítségnyújtás különösen a következőkre terjed ki:

               a)

               a betegségek felügyelésére, megfigyelésére, ellenőrzésére, és felszámolására vonatkozó, helyszíni tudományos, technikai és irányítási segítségnyújtás a betegségek kitörése vagy azok gyanúja által érintett tagállamok és harmadik országok illetékes hatóságaival szorosan együttműködve;

               b)

               a megfelelő diagnosztikai módszerre és járványtani vizsgálatokra vonatkozó tudományos szaktanácsadás a 882/2004/EK európai parlamenti és tanácsi rendelet (2) VII. mellékletében meghatározott érintett közösségi referencialaboratóriummal, valamint adott esetben más referencialaboratóriumokkal együttműködve;

               c)

               a tagállamok és a harmadik országok állat-egészségügyi szolgálatai, valamint a 882/2004/EK rendelet VII. mellékletében meghatározott érintett közösségi referencialaboratórium, és adott esetben más referencialaboratóriumok közötti együttműködés biztosítását szolgáló szakmai segítségnyújtás.

         (2)   A Bizottság honlapján közzéteheti a csoport tevékenységéről szóló bármely összefoglaló jelentést, következtetést vagy munkadokumentumot.
   3. cikk
   (1)   Minden évben június 1-jéig, és első alkalommal legkésőbb e határozatnak az Európai Unió Hivatalos Lapjában való közzétételétől számított 30 napon belül a tagállamok benyújtják a Bizottsághoz azon szakértők listáját, akiket a következő évre a csoport tagjává történő kinevezésre javasolnak.
   Ezzel egyidejűleg a tagállamok eljuttatják a Bizottsághoz a javasolt szakértők szakmai profiljára, valamint szakterületére vonatkozó információkat.
   (2)   A tagállamok által javasolt szakértők közül a Bizottság jelöli ki a csoport tagjait.
   Minden évben legkésőbb november 1-jéig a Bizottság az Élelmiszerlánc- és Állat-egészségügyi Állandó Bizottság keretében tájékoztatja a tagállamokat a csoport tagjainak frissített listájáról.
   A Bizottság közzéteszi honlapján a frissített listát.
   A tagok nevének összegyűjtése, feldolgozása és közzététele a 45/2001/EK európai parlamenti és tanácsi rendelettel (3) összhangban történik.
   Le lehet váltani azokat a tagokat, akik már nem képesek hatékonyan hozzájárulni a csoport tevékenységéhez, akik lemondanak, vagy akik nem tartják tiszteletben az e határozat 4. cikkében meghatározott szabályokat, vagy az Európai Közösséget létrehozó Szerződés 287. cikkét.
   4. cikk
   A csoport megfelel a Bizottság szolgálatai által a szakértői csoportokra vonatkozó eljárásiszabályzat-minta alapján létrehozott eljárási szabályzatnak.
   Az eljárási szabályzatot a Bizottság internetes honlapján teszik közzé.
   5. cikk
   A csoport tagjai:

               a)

               a Bizottság kérésére bármikor, rövid időn belül rendelkezésre állnak;

               b)

               nem teszik közzé a csoport munkájának eredményeként tudomásukra jutott információkat, ha tájékoztatják őket azok bizalmas jellegéről.

         6. cikk
   A csoport tagjai a csoport helyszíni tevékenységében való részvételükért, csoportvezetői vagy egy konkrét küldetésért felelős előadói minőségben való részvételükért – e határozat mellékletében előírtak szerint – térítésre jogosultak.
   Az utazási és tartózkodási költségeket a Bizottság az Európai Bizottság Egyéni Jogosultságok Kezelési és Kifizetési Hivatalának a „szakértői csoport” külső szakértőinek utazási, tartózkodási és egyéb költségei megtérítésére vonatkozó szabályainak megfelelően téríti meg.

      Kelt Brüsszelben, 2007. február 28-án.

            a Bizottság részéről

         Markos KYPRIANOU

            a Bizottság tagja

      (1)  HL L 378., 1982.12.31., 58. o.

      (2)  HL L 165., 2004.4.30., 1. o.

      (3)  HL L 8., 2001.1.12., 1. o.

      MELLÉKLET
      TÉRÍTÉSEK
      A csoport tagjai az alábbiak szerint jogosultak a tevékenységekben való részvételük után járó térítésekre:

                  A csoport helyszíni tevékenységeiben való részvételért:

                              —

                              Teljes napi részvétel esetében 300 EUR, illetve reggeli vagy délutáni, valamint a csoport munkájával kapcsolatos, külső helyszínen megrendezett ülésen való részvétel esetében 150 EUR.

                  A Bizottság előzetes írásos jóváhagyásával csoportvezetői vagy egy munkanapnál rövidebb időtartamot lefoglaló tevékenységekért felelős előadói minőségben való részvétel esetén:

                              —

                              300 EUR.


title: Az Európai Központi Bank (EU) 2015/716 határozata (2015. február 12.) az Európai Központi Bank eljárási szabályzatának elfogadásáról szóló EKB/2004/2 határozat módosításáról (EKB/2015/8)

text:
               5.5.2015

               HU

               Az Európai Unió Hivatalos Lapja

               L 114/11

         AZ EURÓPAI KÖZPONTI BANK (EU) 2015/716 HATÁROZATA
   (2015. február 12.)
   az Európai Központi Bank eljárási szabályzatának elfogadásáról szóló EKB/2004/2 határozat módosításáról (EKB/2015/8)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára (a továbbiakban: a KBER Alapokmánya) és különösen annak 12.3. cikkére,
   mivel:

               (1)

               Az 1024/2013/EU tanácsi rendelet (1) 26. cikkének (8) bekezdése szerinti, kifogásról való lemondáson alapuló eljárás különleges igényeinek kielégítése érdekében ki kell igazítani a Kormányzótanács írásbeli eljárás útján történő döntéshozatali eljárására vonatkozó, az Európai Központi Bank eljárási szabályzatának 13 g., 13h. és 13i. cikkében meghatározott szabályokat.

               (2)

               Az Európai Központi Bank eljárási szabályzatának 13 g–13i. cikke alkalmazási körében az írásbeli eljárást illetően, valamint az ott meghatározott különleges határidők figyelembevételével indokolt legfeljebb öt munkanapot előírni az ügy Kormányzótanács minden tagja általi vizsgálatára vonatkozóan annak érdekében, hogy a Kormányzótanács tagjai az 1024/2013/EU rendelet 26. cikke (8) bekezdésének megfelelően tíz munkanapot meg nem haladó időtartamon belül megállapodásra tudjanak jutni a határozattervezettel szembeni esetleges kifogásról, az írásbeli magyarázatot is beleértve.

               (3)

               A KBER Alapokmányának 10.2. cikke úgy rendelkezik, hogy csak a Kormányzótanács személyesen jelenlévő tagjai rendelkeznek szavazati joggal. Ez a Kormányzótanács tagjai függetlenségének fontos elemét alkotja, mivel esetükben hivatalból betöltött tagságról van szó, és szavazatuk leadása során őket más személy nem helyettesítheti, kivéve, ha a tag a KBER Alapokmánya 10.2. cikke értelmében az üléseken való részvételben hosszabb időre akadályozott. A Kormányzótanács tagjának azon szavazatán vagy érdemi észrevételén, amely a Kormányzótanács írásbeli eljárás során történő döntéshozatala keretében elektronikus úton kerül továbbírásra, nem kell, hogy szerepeljen a Kormányzótanács e tagjának fizikai aláírása. Ez összhangban van a KBER Alapokmánya 10.2. cikkének követelményeivel.

               (4)

               Azokban az esetekben, amikor a Kormányzótanács tagja szavazatának vagy észrevételeinek elektronikus úton történő leadása nem megvalósítható, a Kormányzótanács e tagja kifejezetten felhatalmazhat valamely más személyt a szavazata vagy érdemi észrevételei aláírására. A felhatalmazott személy általi ezen aláírás csupán megerősíti, hogy ez a Kormányzótanács érintett tagjának személyesen kifejezésre juttatott szavazata vagy észrevétele.

               (5)

               E fejlemények figyelembevétele érdekében módosítani kell az EKB/2004/2 határozatot (2),

         ELFOGADTA EZT A HATÁROZATOT:
   1. cikk
   Az Európai Központi Bank eljárási szabályzatának módosítása
   Az EKB/2004/2 határozat a következőképpen módosul:

               1.

               a 4.7. cikk helyébe a következő szöveg lép:
               „A 4.8. cikk kifejezett eltérő rendelkezése hiányában írásbeli eljárás során is lehet határozatokat hozni, kivéve, ha a Kormányzótanács legalább három tagja kifogást emel ez ellen. Írásbeli eljárás esetén szükséges, hogy: i. általában legalább öt munkanap álljon a Kormányzótanács minden tagja rendelkezésére az ügy vizsgálatára; ii. a Kormányzótanács minden tagja (vagy helyettese a 4.4. cikkel összhangban) kifejezetten vagy hallgatólagosan, személyesen jóváhagyja; valamint iii. bármely ilyen határozat bekerüljön a Kormányzótanács következő ülésének jegyzőkönyvébe. Az írásbeli eljárás keretében hozott határozatokat a Kormányzótanácsnak a jóváhagyás időpontjában szavazati joggal rendelkező tagjai hagyják jóvá.”

               2.

               A 4. cikk a következő bekezdésekkel egészül ki:

                           „4.8.

                           A 13 g–13i. cikk alkalmazási körében írásbeli eljárás során is lehet határozatokat hozni, kivéve, ha a Kormányzótanács legalább öt tagja kifogást emel ez ellen. Írásbeli eljárás esetén szükséges, hogy legfeljebb öt, illetve a 13h. cikk esetében két munkanap álljon a Kormányzótanács minden tagja rendelkezésére az ügy vizsgálatára.

                           4.9.

                           Bármely írásbeli eljárás tekintetében a Kormányzótanács tagja (vagy helyettese a 4.4. cikkel összhangban) kifejezetten felhatalmazhat valamely más személyt arra, hogy az általa személyesen jóváhagyottaknak megfelelő szavazatát aláírja vagy érdemi észrevételeket megtegye.”

         2. cikk
   Hatálybalépés
   Ez a határozat az elfogadása napján lép hatályba.

      Kelt Frankfurt am Mainban, 2015. február 12-én.

            az EKB elnöke

         Mario DRAGHI

      (1)  A Tanács 1024/2013/EU rendelete (2013. október 15.) az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról (HL L 287., 2013.10.29., 63. o.).

      (2)  Az EKB/2004/2 határozat (2004. február 19.) az Európai Központi Bank eljárási szabályzatának elfogadásáról (HL L 80., 2004.3.18., 33. o.).


title: 2012/657/EU: A Tanács határozata ( 2012. október 22. ) a Régiók Bizottsága egy osztrák tagjának és egy osztrák póttagjának kinevezéséről

text:
               24.10.2012

               HU

               Az Európai Unió Hivatalos Lapja

               L 294/8

         A TANÁCS HATÁROZATA
   (2012. október 22.)
   a Régiók Bizottsága egy osztrák tagjának és egy osztrák póttagjának kinevezéséről
   (2012/657/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Markus LINHART hivatali idejének lejártát követően a Régiók Bizottsága egy tagjának helye megüresedett.

               (3)

               Hannes WENINGER-nek a Régiók Bizottsága tagjává történő kinevezését követően egy póttag helye megüresedik,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Hannes WENINGER, Geschäftsführender Gemeinderat und Abgeordneter zum Nationalrat;

                     valamint

               b)

               póttagként:

                           —

                           Markus LINHART, Bürgermeister.

         2. cikk
   Ez a határozat az elfogadásának napján lép hatályba.

      Kelt Luxembourgban, 2012. október 22-én.

            a Tanács részéről

            az elnök

         S. ALETRARIS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2012/553/EU, Euratom: Az Európai Parlament határozata ( 2012. május 10. ) az Európai Unió 2010-es pénzügyi évre szóló általános költségvetésének végrehajtására vonatkozó elszámolás lezárásáról, III. szakasz – Bizottság

text:
               17.10.2012

               HU

               Az Európai Unió Hivatalos Lapja

               L 286/98

         AZ EURÓPAI PARLAMENT HATÁROZATA
   (2012. május 10.)
   az Európai Unió 2010-es pénzügyi évre szóló általános költségvetésének végrehajtására vonatkozó elszámolás lezárásáról, III. szakasz – Bizottság
   (2012/553/EU, Euratom)
   AZ EURÓPAI PARLAMENT,

               —

               tekintettel az Európai Unió 2010-es pénzügyi évre szóló általános költségvetésére (1),

               —

               tekintettel az Európai Unió 2010-es pénzügyi évre vonatkozó éves beszámolójára (COM(2011) 473 – C7-0256/2011) (2),

               —

               tekintettel a 2009. évi mentesítés nyomon követéséről szóló bizottsági jelentésre (COM(2011) 736) és az azt kísérő bizottsági szolgálati munkadokumentumokra (SEC(2011) 1350 és SEC(2011) 1351),

               —

               tekintettel a Bizottság 2010. évi igazgatási eredményeinek összefoglalásáról szóló, 2011. június 1-jei bizottsági közleményre (COM(2011) 323),

               —

               tekintettel a Bizottságnak a 2010-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2011) 643) és az azt kísérő bizottsági szolgálati munkadokumentumra (SEC(2011) 1189),

               —

               tekintettel a Számvevőszéknek a 2010-es pénzügyi évre vonatkozó költségvetés végrehajtásáról szóló éves jelentésére, az intézmények válaszaival együtt (3), valamint a Számvevőszék különjelentéseire,

               —

               tekintettel a Számvevőszéknek a 2010-es pénzügyi évre vonatkozó, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel a Tanács 2012. február 21-i ajánlására az Európai Unió 2010-es pénzügyi évre szóló általános költségvetésének végrehajtására vonatkozóan a Bizottságnak adandó mentesítésről (06081/1/2012 – C7-0053/2012), és megjegyezve, hogy az Egyesült Királyság, Hollandia és Svédország most először nem ajánlották a mentesítés megadását,

               —

               tekintettel a Tanács 2012. február 21-i ajánlására a 2010-es pénzügyi évre szóló költségvetés végrehajtására vonatkozóan a végrehajtó ügynökségeknek adandó mentesítésről (06084/2012 – C7-0052/2012),

               —

               tekintettel az Európai Unió működéséről szóló szerződés 317., 318. és 319. cikkére és az Euratom-Szerződés 106a. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 55., 145., 146. és 147. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (6) és különösen annak 14. cikke (2) és (3) bekezdésére,

               —

               tekintettel eljárási szabályzata 76. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A7-0098/2012),

               A.

               mivel az Európai Unió működéséről szóló szerződés 318. cikke értelmében a Bizottság benyújtja a költségvetés végrehajtására vonatkozó elszámolást, és mérleget készít az Unió eszközeiről és forrásairól;

               1.

               jóváhagyja az Európai Unió 2010-es pénzügyi évre szóló általános költségvetése elszámolásának lezárását;

               2.

               megjegyzéseit az Európai Unió 2010-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásában, valamint a Bizottság 2010. évi mentesítéséhez kapcsolódóan a Számvevőszék különjelentéseiről szóló 2012. május 10-i állásfoglalásában (7) foglalja össze;

               3.

               utasítja elnökét, hogy továbbítsa ezt a határozatot a Tanácsnak, a Bizottságnak, az Európai Unió Bíróságának, a Számvevőszéknek és az Európai Beruházási Banknak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 64., 2010.3.12.

      (2)  HL C 332., 2011.11.14., 1. o.

      (3)  HL C 326., 2011.11.10., 1. o.

      (4)  HL C 332., 2011.11.14., 134. o.

      (5)  HL L 248., 2002.9.16., 1. o.

      (6)  HL L 11., 2003.1.16., 1. o.

      (7)  Elfogadott szövegek, P7_TA(2012)0154 (lásd e Hivatalos Lap 68. oldalát).


title: 2008/79/EK,Euratom: A Tanács határozata ( 2007. december 20. ) a Bíróság alapokmányáról szóló jegyzőkönyv módosításáról

text:
               29.1.2008

               HU

               Az Európai Unió Hivatalos Lapja

               L 24/42

      A TANÁCS HATÁROZATA

   (2007. december 20.)
   a Bíróság alapokmányáról szóló jegyzőkönyv módosításáról
   (2008/79/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 245. cikke második bekezdésére,
   tekintettel az Európai Atomenergia-közösséget létrehozó szerződésre és különösen annak 160. cikke második bekezdésére,
   tekintettel a Bíróság 2007. július 11-i kérelmére,
   tekintettel a Bizottság 2007. november 20-i véleményére,
   tekintettel az Európai Parlament 2007. november 29-i véleményére
   mivel:
   lehetővé kell tenni a Bíróság alapokmányáról szóló jegyzőkönyv egyes eljárási rendelkezéseitől való eltérést abban az esetben, ha az előzetes döntéshozatalra utalás során a szabadság, a biztonság és a jog érvényesülésének térségével kapcsolatos sürgősségi előzetes döntéshozatali eljárást indítanak, és az ezen eltéréseket engedélyező rendelkezésben szabályozni kell a Bíróság eljárási szabályzatában szereplő gyorsított eljárást is,
   A KÖVETKEZŐKÉPPEN HATÁROZ:
   1. cikk
   A Bíróság alapokmányáról szóló jegyzőkönyv a következőképpen módosul: A 23. cikket követően az alábbi cikk kerül beillesztésre:

      „23a. cikk
      Az eljárási szabályzat gyorsított eljárást és a szabadság, a biztonság és a jog érvényesülésének térségére vonatkozó előzetes döntéshozatalra utalás esetében sürgősségi eljárást írhat elő.
      Ezen eljárások vonatkozásában a beadványok vagy az írásbeli észrevételek benyújtására a 23. cikkben meghatározottnál rövidebb határidőt, és a 20. cikk (4) bekezdésétől eltérően a főtanácsnoki indítvány mellőzését lehet előírni.
      A sürgősségi eljárás vonatkozásában ezenkívül az Alapokmány 23. cikkében felsorolt, beadványok vagy írásbeli észrevételek benyújtására jogosult felek és egyéb érdekeltek körének korlátozását, és – kivételesen sürgős esetben – az eljárás írásbeli szakaszának mellőzését lehet előírni.”

   2. cikk
   E határozat az Európai Unió Hivatalos Lapjában történt kihirdetését követő második hónap első napján lép hatályba.

      Kelt Brüsszelben, 2007. december 20-án.

            a Tanács részéről

            az elnök

         F. NUNES CORREIA


title: 2010/1/: A Bizottság határozata ( 2009. december 23. ) a tudomány és az új technológiák etikájával foglalkozó európai csoport mandátumának meghosszabbításáról

text:
               5.1.2010

               HU

               Az Európai Unió Hivatalos Lapja

               L 1/8

         A BIZOTTSÁG HATÁROZATA
   (2009. december 23.)
   a tudomány és az új technológiák etikájával foglalkozó európai csoport mandátumának meghosszabbításáról
   (2010/1/EU)
   AZ EURÓPAI BIZOTTSÁG,
   tekintettel az Európai Unióról szóló szerződésre és az Európai Unió működéséről szóló szerződésre,
   mivel:

               (1)

               1991 novemberében az Európai Bizottság úgy határozott, hogy a közösségi kutatási és műszaki fejlesztési politika döntéshozatali folyamataiba bevezeti az etikai szempontokat azáltal, hogy létrehozza a biotechnológia etikai következményeivel foglalkozó tanácsadó csoportot (GAEIB).

               (2)

               A Bizottság 1997. december 16-án úgy határozott, hogy a GAEIB-t felváltja a tudomány és az új technológiák etikájával foglalkozó európai csoporttal (EGE), amelynek mandátumát kiterjesztette a tudomány és technológia minden alkalmazási területére.

               (3)

               A Bizottság 2001. március 26-i határozatával (C(2001) 691) – kis módosítással – négy évre meghosszabbította az EGE mandátumát.

               (4)

               A 2005. május 11-i 2005/383/EK bizottsági határozat (1) döntött a jelenlegi EGE-mandátumról, amelyet a 2009/757/EK bizottsági határozat (2) hosszabbított meg.

               (5)

               Helyénvaló a mandátum ötéves időtartamra való meghosszabbítása, valamint új tagok kinevezése; ez a határozat azonban nem sérti az új Bizottságnak azon jogát, hogy felülvizsgálja a mandátum tartalmát.

               (6)

               Az itt következő határozat a 2009/757/EK határozat helyébe lép,

         ELFOGADTA EZT A HATÁROZATOT:
   1. cikk
   A Bizottság ezennel határoz a tudomány és az új technológiák etikájával foglalkozó európai csoport (EGE) mandátumának ötéves időtartamra történő meghosszabbításáról.
   2. cikk
   Megbízatás
   Az EGE feladata tanácsadás a Bizottság mellett a tudományos és az új technológiákkal kapcsolatos etikai kérdésekben, vagy a Bizottság felkérésére, vagy saját kezdeményezéséből kiindulva. A Parlament és a Tanács is felhívhatja a Bizottság figyelmét általuk etikai szempontból fontosnak ítélt kérdésekre. A Bizottság minden olyan esetben, amikor kikéri az EGE véleményét, annak kialakítására határidőt állapít meg.
   3. cikk
   Összetétel – Kinevezés
   (1)   Az EGE tagjait a Bizottság elnöke nevezi ki.
   (2)   A következő szabályokat kell alkalmazni:

               —

               A tagokat ad personam nevezik ki. A tagok személyes jogon vesznek részt a csoport munkájában, és bármiféle külső befolyástól függetlenül adnak tanácsot a Bizottságnak. Az EGE független, pluralista és multidiszciplináris alapon működik.

               —

               Az EGE legfeljebb tizenöt tagból áll.

               —

               Az EGE minden egyes tagja öt évre szóló kinevezést kap. A kinevezés kétszer hosszabbítható meg ugyanilyen időtartamra.

               —

               Az EGE tagjainak kiválasztása szándéknyilatkozat benyújtására vonatkozó nyílt felhívás alapján történik. Más csatornákon keresztül beérkezett további jelentkezéseket is figyelembe lehet venni a kiválasztási eljárás során.

               —

               Az EGE tagjainak listáját a Bizottság az Európai Unió Hivatalos Lapjában teszi közzé.

               —

               A ki nem nevezett, de alkalmas jelöltek tartaléklistára kerülnek.

               —

               Amennyiben egy tag már nem tudja hatékonyan segíteni a csoport munkáját, vagy lemond, az elnök kinevezhet a tartaléklistáról egy helyettesítő tagot az eredeti tag mandátumából hátralevő időszak alatt.

         4. cikk
   Működés
   (1)   Az EGE tagjai elnököt és alelnököt választanak maguk közül, akik e feladatukat mandátumuk időtartama alatt gyakorolják.
   (2)   Az EGE munkaprogramját – beleértve az EGE által saját kezdeményezése alapján javasolt etikai tartalmú beszámolókat – a Bizottság elnöke hagyja jóvá. A Bizottság Európai Szakpolitikai Tanácsadó Irodája (BEPA), amely az EGE elnökével szoros együttműködésben dolgozik, felelős az EGE, illetve ez utóbbi titkárságának működéséért.
   (3)   Az EGE ülései nem nyilvánosak. Az EGE fent említett ülésein kívül is megvitathatja munkáját a Bizottságnak az adott ügyekben illetékes részlegeivel, illetve meghívhat nem kormányzati szervezeteket (NGO) vagy reprezentatív szervezeteket képviselő vendégeket, amikor azt az eszmecsere szempontjából szükségesnek tartja. Az EGE üléseinek napirendjét megküldik az illetékes bizottsági szolgálatoknak.
   (4)   Az EGE általában a Bizottság székhelyén ülésezik, a Bizottság által meghatározott módon és időrend szerint. Az EGE egy 12 hónapos időszak alatt legalább hatszor ülésezik, oly módon, hogy munkája évente körülbelül tizenkét munkanapot vesz igénybe. A tagok legalább évi négy ülésen vesznek részt.
   (5)   Az EGE, véleménye kialakítása érdekében és a munkájához rendelkezésre álló források nyújtotta kereteken belül

               —

               amennyiben hasznosnak és/vagy szükségesnek tartja, meghívhat különleges kompetenciákkal rendelkező szakértőket, hogy munkájában iránymutatással és információkkal segítsék,

               —

               kezdeményezheti tanulmányok elkészítését annak érdekében, hogy minden szükséges tudományos és műszaki információt megszerezhessen,

               —

               különleges kérdések vizsgálatára munkacsoportokat állíthat fel,

               —

               nyílt kerekasztal-beszélgetéseket kezdeményez minden, általa kidolgozott véleményre vonatkozóan annak érdekében, hogy elősegítse a párbeszéd kialakítását és az átláthatóság megvalósítását,

               —

               szoros kapcsolatot alakít ki a Bizottság azon részlegeivel, amelyek érintettek az általa tárgyalt kérdésekben,

               —

               az Európai Unió tagállamai vagy a csatlakozás előtt álló országok etikai bizottságaival szoros kapcsolatokat alakíthat ki.

         (6)   Minden véleményt elfogadása után azonnal közzétesznek. Amennyiben egy véleményt nem egyhangúlag fogadnak el, annak tartalmaznia kell minden eltérő véleményt. Amennyiben egy adott témára vonatkozóan a vélemény kialakítására kevesebb idő áll rendelkezésre, az EGE olyan, rövidebb nyilatkozatot ad, amelyet később, ha szükséges, részletesebb vizsgálat követhet, ugyanakkor biztosítja, hogy az átláthatóság elvét betartják ugyanúgy, mint minden más vélemény esetében. Az EGE véleménye mindig említést tesz az érintett technológiának a vélemény meghozatalakor aktuális fejlettségi fokáról. Az EGE dönthet úgy, hogy véleményét frissíti, amennyiben azt szükségesnek tartja.
   (7)   Az EGE saját eljárási szabályzatot fogad el.
   (8)   Az EGE – mandátumának lejárta előtt – jelentést készít addigi tevékenységeiről, amiért az elnök a felelős. A jelentést közzéteszik.
   5. cikk
   Az ülések költségei
   Az EGE tagjainak az ülésekkel kapcsolatos utazási és tartózkodási költségeit saját belső szabályzata szerint a Bizottság fedezi.
   6. cikk
   Hatálybalépés
   Ezt a határozatot az Európai Unió Hivatalos Lapjában közzéteszik, és az EGE új tagjainak kinevezése napján lép hatályba. A 2009/757/EK határozat helyébe lép.

      Kelt Brüsszelben, 2009. december 23-án.

            a Bizottság részéről

            az elnök

         José Manuel BARROSO

      (1)  HL L 127., 2005.5.20., 17. o.

      (2)  HL L 270., 2009.10.15., 18. o.


title: 2011/11/EU: Az Európai Központi Bank határozata ( 2010. december 27. ) a bizalmas adatoknak a vállalkozások statisztikai célú nyilvántartása közös keretében történő továbbításáról (EKB/2010/33)

text:
               11.1.2011

               HU

               Az Európai Unió Hivatalos Lapja

               L 6/37

         AZ EURÓPAI KÖZPONTI BANK HATÁROZATA
   (2010. december 27.)
   a bizalmas adatoknak a vállalkozások statisztikai célú nyilvántartása közös keretében történő továbbításáról
   (EKB/2010/33)
   (2011/11/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára (a továbbiakban: KBER Alapokmánya) és különösen annak 5. cikkére,
   tekintettel a vállalkozások statisztikai célú nyilvántartása közös keretének létrehozásáról és a 2186/93/EGK tanácsi rendelet hatályon kívül helyezéséről szóló, 2008. február 20-i 177/2008/EK európai parlamenti és tanácsi rendeletre (1) és különösen annak 12. cikkére,
   tekintettel a vállalkozások statisztikai célú nyilvántartása közös keretének létrehozásáról szóló 177/2008/EK európai parlamenti és tanácsi rendeletnek a bizalmas adatok Bizottság (Eurostat) és a tagállamok közötti cseréje tekintetében történő végrehajtásáról szóló, 2009. március 11-i 192/2009/EK bizottsági rendeletre (2),
   tekintettel a vállalkozások statisztikai célú nyilvántartása közös keretének létrehozásáról szóló 177/2008/EK európai parlamenti és tanácsi rendeletnek a bizalmas adatok Bizottság (Eurostat) és a központi bankok közötti cseréje tekintetében történő végrehajtásáról szóló, 2010. november 26-i 1097/2010/EU bizottsági rendeletre (3),
   tekintettel az Európai Központi Bank általi statisztikai információgyűjtésről szóló, 1998. november 23-i 2533/98/EK tanácsi rendeletre (4) és különösen annak 8a. cikkének (2), (3) és (5) bekezdésére, valamint 8b. cikkére,
   tekintettel az Általános Tanácsnak a KBER Alapokmány 46.2. cikkének első francia bekezdésével összhangban való közreműködésére,
   mivel:

               (1)

               A 177/2008/EK rendelet létrehozza a multinacionális vállalkozáscsoportokra vonatkozó adatok kizárólag statisztikai célú nyilvántartásának új közös keretét annak érdekében, hogy folytassák a vállalkozások nyilvántartásának harmonizált keretben történő fejlesztését.

               (2)

               A bizalmas adatok Bizottság és azon tagállamok nemzeti központi bankjai (a továbbiakban: NKB-k), amelyeknek pénzneme az euro, valamint a Bizottság és az Európai Központi Bank („EKB”) közötti cseréje hozzájárul a multinacionális vállalkozáscsoportra vonatkozó információk minőségének Unión belüli biztosításához.

               (3)

               Annak érdekében, hogy megállapítsák a Bizottság által az NKB-knak és az EKB-nak továbbított adatokra vonatkozó formátumot, biztonsági és bizalmas kezelésre vonatkozó intézkedéseket, valamint eljárásokat, a Bizottság elfogadta a 177/2008/EK rendelet végrehajtásáról szóló 1097/2010/EU rendeletet.

               (4)

               A Központi Bankok Európai Rendszere és az Európai Statisztikai Rendszer (European Statistical System, „ESS”) külön irányítási struktúráira tekintettel szükségszerű meghatározni az azon adatokra vonatkozó formátumot, biztonsági és bizalmas kezelésre vonatkozó intézkedéseket, valamint eljárásokat, amelyeket az EKB és az NKB-k a Bizottságtól kapnak, és amelyeket az európai statisztikákról és a titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról szóló 1101/2008/EK, Euratom európai parlamenti és tanácsi rendelet, a közösségi statisztikákról szóló 322/97/EK tanácsi rendelet és az Európai Közösségek statisztikai programbizottságának létrehozásáról szóló 89/382/EGK, Euratom tanácsi határozat hatályon kívül helyezéséről szóló, 2009. március 11-i 223/2009/EK európai parlamenti és tanácsi rendelet (5) alapján az NKB-k a nemzeti statisztikai intézeteknek és az ESS-ben részt vevő más nemzeti hatóságoknak továbbítanak.

               (5)

               E határozat rendelkezéseinek alkalmazása kiterjeszthető azon tagállamok központi bankjaira, amelyeknek pénzneme nem az euro, az e központi bankok és az EKB közötti megállapodással,

         ELFOGADTA EZT A HATÁROZATOT:
   1. cikk
   Alkalmazási kör
   (1)   Az NKB-knak a multinacionális vállalkozáscsoportokra és az azokat alkotó egységekre vonatkozó adatok tagállamaik nemzeti statisztikai intézete és az ESS-ben részt vevő más nemzeti hatóságai (a továbbiakban: ESS-tag) részére történő továbbításakor az 1097/2010/EU rendelet mellékletének B. részében szereplő táblázatot kell használniuk, a 2533/98/EK rendeletben meghatározott titoktartási rendre figyelemmel.
   (2)   Az NKB-k e határozat 3. cikkének hatálya alá tartoznak az ezen adatok tagállamaik ESS-tagjai részére értékelés, helyesbítés, kiegészítés és azon adatokba történő integrálás céljából történő továbbítása során, amelyeket a 177/2008/EK rendelet 11. cikke alapján az ESS-tag továbbít a Bizottságnak (Eurostat).
   2. cikk
   A továbbítás formátuma és eljárásai
   (1)   A mellékletben meghatározott formátumot kell használni, amikor az adatokat az NKB-któl az ESS-tagoknak továbbítják.
   (2)   Az NKB-któl az ESS-tagok számára történő adattovábbítás során az adatokat és metaadatokat az ESS előírásainak és az Eurostatnak a Bizottságtól (Eurostat) beszerezhető, vállalkozásregiszterekkel kapcsolatos ajánlásait tartalmazó kézikönyvének (Eurostat Business Registers Recommendations Manual) megfelelően kell továbbítani.
   (3)   Az NKB-któl az ESS-tagok számára történő adattovábbítás során az NKB-k ugyanazon névformátumokat, struktúrákat és mezőmeghatározásokat követik, mint amelyek a 192/2009/EK rendeletben szerepelnek.
   (4)   Az e határozat alapján továbbított adatok és metaadatok cseréje elektronikus formában történik.
   (5)   Az e határozat alapján továbbított adatokat és metaadatokat a bizalmas adatok továbbítására használt biztonságos médiumon vagy biztonságos távoli hozzáférésen keresztül továbbítják.
   3. cikk
   A bizalmas kezelésre vonatkozó és biztonsági intézkedések
   (1)   Az EKB és az NKB-k a 177/2008/EK rendelet és az 1097/2010/EU rendelet alapján a Bizottságtól (Eurostat) kapott és bizalmasként jelölt információkat biztonságos helyen tárolják, amelyhez csak korlátozott és ellenőrzött hozzáférést biztosítanak.
   (2)   Az EKB és az NKB-k által a Bizottságtól (Eurostat) kapott adatokat kizárólag statisztikai célból lehet felhasználni.
   (3)   Az EKB és az NKB-k biztosítják, hogy a meghozott biztonsági intézkedésekre vonatkozó információkat belefoglalják a titoktartásról szóló éves jelentésbe, vagy hogy a Bizottságot (Eurostat) és a megfelelő nemzeti hatóságokat más módon tájékoztatják.
   4. cikk
   Záró rendelkezés
   Ez a határozat 2011. január 1-jén lép hatályba.

      Kelt Frankfurt am Mainban, 2010. december 27-én.

            az EKB elnöke

         Jean-Claude TRICHET

      (1)  HL L 61., 2008.3.5., 6. o.

      (2)  HL L 67., 2009.3.12., 14. o.

      (3)  HL L 312., 2010.11.27., 1. o.

      (4)  HL L 318., 1998.11.27., 8. o.

      (5)  HL L 87., 2009.3.31., 164. o.

      MELLÉKLET

         AZ ADATTOVÁBBÍTÁS SZERKEZETE ÉS FORMÁTUMA

      A következő, bizalmas információkat tartalmazó adatsorok szerepelnek a multinacionális vállalkozáscsoportokat és azok alkotóegységeit tartalmazó uniós regiszter (a továbbiakban: EuroGroups regiszter) adatminőség-kezelési folyamatában:

                  —

                  az összekapcsolási folyamat eredményeit tartalmazó adatsor,

                  —

                  a jogi egységekre vonatkozó információkat tartalmazó adatsorok,

                  —

                  az egységek ellenőrzésére és tulajdonviszonyaira vonatkozó információkat tartalmazó adatsorok,

                  —

                  a vállalatokra vonatkozó információkat tartalmazó adatsorok,

                  —

                  a globális vállalkozáscsoportokra vonatkozó információkat tartalmazó adatsorok,

                  —

                  a csonka vállalkozáscsoportokra vonatkozó információkat tartalmazó adatsorok.

            Egy adatsort a csonka és globális vállalkozáscsoportokra vonatkozó eredményekkel együtt az egyes EuroGroups regiszter adatminőség-kezelési ciklusok végén generálnak.
      Az adatsorok formátumát a 192/2009/EK rendelet mellékletének A. része határozza meg.
      A multinacionális vállalatcsoportra vonatkozó információk minőségének az Unión belüli javítása céljából az NKB-k az adatsorokat a kijavított és kiegészített információkkal (beleértve a bizalmasságra vonatkozó jelzést) együtt továbbítják a tagállamaik ESS-tagjainak. Az 1097/2010/EU rendelet mellékletének A. része alapján a megfelelő nemzeti hatóság értékeli az NKB-któl kapott helyesbítéseket, kiegészítéseket és bizalmasságra vonatkozó jelzéseket, és szükség esetén integrálja azokat azon adatokba, amelyeket a 177/2008/EK rendelet 11. cikke alapján a Bizottságnak (Eurostat) továbbít.


               12.2.2016

               HU

               Az Európai Unió Hivatalos Lapja

               C 55/131

         P7_TA(2013)0195
   Gabriele Albertini mentelmi jogának fefüggesztése
   Az Európai Parlament 2013. május 21-i határozata a Gabriele Albertini mentelmi jogának és kiváltságainak fenntartására irányuló kérelemről (2012/2240(IMM))
   (2016/C 055/23)

      Az Európai Parlament,

               —

               tekintettel Gabriele Albertini 2012. július 19-i, a milánói (Olaszország) bíróságon folyó eljárással kapcsolatban parlamenti mentelmi jogának fenntartására irányuló, a 2012. szeptember 10-i plenáris ülésen bejelentett kérelmére,

               —

               miután eljárási szabályzata 7. cikke (3) bekezdésének megfelelően meghallgatta Gabriele Albertinit,

               —

               tekintettel az 1993. október 29-i 3. alkotmányerejű törvénnyel módosított olasz alkotmány 68. cikkére,

               —

               tekintettel az Európai Unió kiváltságairól és mentességeiről szóló 7. jegyzőkönyv 8. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az Európai Unió Bírósága 1964. május 12-i, 1986. július 10-i, 2008. október 15-i és 21-i, valamint 2010. március 19-i és 2011. szeptember 6-i ítéleteire (1),

               —

               tekintettel eljárási szabályzata 6. cikkének (3) bekezdésére és 7. cikkére,

               —

               tekintettel a Jogi Bizottság jelentésére (A7-0149/2013),

               A.

               mivel Gabriele Albertini európai parlamenti képviselő egy olaszországi bíróságon folyó eljárással kapcsolatosan parlamenti mentelmi jogának fenntartását kérte;

               B.

               mivel Gabriele Albertini kérelme az Alfredo Robledo által a milánói bíróságon ellene benyújtott keresetre vonatkozik, mely a 2011. október 26-án az Il Sole 24 Ore olasz újságban közzétett, Gabriele Albertini által adott első interjúban, valamint a Corriere della Sera című olasz újság által 2012. február 19-én közzétett második interjúban tett nyilatkozataival kapcsolatos;

               C.

               mivel az idézés szerint a szóban forgó interjúkban tett kijelentések rágalmazásnak minősülnek, s ez kártérítési igényt eredményez;

               D.

               mivel a két interjúban tett kijelentések a származékos ügyletekkel kapcsolatos, 2005-ben történt eseményekre irányuló eljárásra vonatkoznak, melyekben a milánói önkormányzat is érintett volt, illetve amelyek Gabriele Albertini milánói polgármesteri funkciójával kapcsolatosak;

               E.

               mivel mindkét interjúra Gabriele Albertini európai parlamenti képviselői mandátuma alatt került sor, miután őt a 2004. és 2009. évi európai parlamenti választásokon képviselővé választották;

               F.

               mivel az Európai Unió kiváltságairól és mentességeiről szóló jegyzőkönyv 8. cikke értelmében az európai parlamenti képviselőket hivatali tisztségük gyakorlása során kinyilvánított véleményük vagy leadott szavazataik miatt semmilyen formában nem vethetik alá vizsgálatnak vagy peres eljárásnak, illetve nem vehetők őrizetbe;

               G.

               mivel a Parlament bevett gyakorlata szerint az a tény, hogy az eljárás a polgári vagy közigazgatási jogszabályok szerint zajlik, vagy bizonyos olyan aspektusai vannak, amelyek a polgári vagy közigazgatási jog hatáskörébe tartoznak, önmagában még nem akadályozza meg az említett cikkben biztosított mentelmi jog érvényesítését;

               H.

               mivel az ügy tényei, ahogyan azok az idézésben, valamint a Gabriele Albertini által a Jogi Bizottságnak adott szóbeli magyarázatban megjelennek, arra utalnak, hogy a nyilatkozatok nem állnak közvetlen vagy nyilvánvaló kapcsolatban Gabriele Albertini európai parlamenti képviselői feladatainak gyakorlásával;

               I.

               mivel Gabriele Albertini mindkét interjút a származékos ügyletekkel kapcsolatos eljárással kapcsolatban adta, eközben nem az európai parlamenti képviselői tisztségeiből eredő feladatait végezte;

               1.

               úgy határoz, hogy nem tartja fenn Gabriele Albertini mentelmi jogát és kiváltságait;

               2.

               utasítja elnökét, hogy haladéktalanul továbbítsa ezt a határozatot az Olasz Köztársaság illetékes hatóságnak és Gabriele Albertini.

      (1)  101/63 sz. Wagner kontra Fohrmann és Krier ügy (EBHT 1964., 195. o.), 149/85. sz. Wybot kontra Faure és társai ügy (EBHT 1986., 2391. o.), T-345/05. sz. Mote kontra Parlament ügy, ECR II., 2008,-2849. o., C-200/07. és C-201/07. sz. egyesített ügyek, Marra kontra De Gregorio és Clemente, ECR I, 2008, - 7929. o.; T-42/06. sz. Gollnisch kontra Parlament ügy, 2010, ECR II-1135 és C-163/10. sz. Patriciello-ügy [az EBHT-ban még nem tették közzé]


title: 2014/556/EU: Az Európai Parlament határozata ( 2014. április 3. ) az Európai Unió 2012-es pénzügyi évre szóló általános költségvetésének végrehajtására vonatkozó mentesítésről, VII. szakasz – Régiók Bizottsága

text:
               5.9.2014

               HU

               Az Európai Unió Hivatalos Lapja

               L 266/136

         AZ EURÓPAI PARLAMENT HATÁROZATA
   (2014. április 3.)
   az Európai Unió 2012-es pénzügyi évre szóló általános költségvetésének végrehajtására vonatkozó mentesítésről, VII. szakasz – Régiók Bizottsága
   (2014/556/EU)
   AZ EURÓPAI PARLAMENT,

               —

               tekintettel az Európai Unió 2012-es pénzügyi évre szóló általános költségvetésére (1),

               —

               tekintettel az Európai Unió 2012-es pénzügyi évre vonatkozó összevont éves beszámolójára (COM(2013) 570 – C7-0279/2013) (2),

               —

               tekintettel a 2012-es pénzügyi évre vonatkozó költségvetés végrehajtásáról szóló számvevőszéki éves jelentésre, az intézmények válaszaival együtt (3),

               —

               tekintettel a Számvevőszéknek a 2012-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0226/2014),

               1.

               mentesítést ad a Régiók Bizottsága főtitkára számára a Régiók Bizottsága 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételükről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 56., 2012.2.29.

      (2)  HL C 334., 2013.11.15., 1. o.

      (3)  HL C 331., 2013.11.14., 1. o.

      (4)  HL C 334., 2013.11.15., 122. o.

      (5)  HL L 248., 2002.9.16., 1. o.

      (6)  HL L 298., 2012.10.26., 1. o.


Fontos jogi nyilatkozat

|

52007BP0127(01)

1. Az Európai Parlament 2007. április 24-i határozata az Európai Hálózat- és Információbiztonsági Ügynökség 2005-ös pénzügyi évre vonatkozó költségvetésének végrehajtása alóli mentesítésről (C6-0401/2006 - 2006/2168(DEC))

Hivatalos Lap 074 E , 20/03/2008 o. 0267 - 0268

		1.Az Európai Parlament 2007. április 24-i határozata az Európai Hálózat- és Információbiztonsági Ügynökség 2005-ös pénzügyi évre vonatkozó költségvetésének végrehajtása alóli mentesítésről (C6-0401/2006 - 2006/2168(DEC))Az Európai Parlament,- tekintettel az Európai Hálózat- és Információbiztonsági Ügynökség 2005-ös pénzügyi évre vonatkozó végleges éves beszámolójára [1],- tekintettel a Számvevőszéknek az Európai Hálózat- és Információbiztonsági Ügynökség 2005-ös pénzügyi évre vonatkozó végleges éves beszámolójáról szóló éves jelentésére, az Ügynökség válaszaival együtt [2],- tekintettel a Tanács 2007. február 27-i ajánlására (5711/2007 - C6-0080/2007),- tekintettel az EK-Szerződésre, és különösen annak 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [3], és különösen annak 185. cikkére,- tekintettel az Európai Hálózat- és Információbiztonsági Ügynökségének létrehozásáról szóló, 2004. március 10-i 460/2004 /EGK európai parlamenti és tanácsi rendeletre, [4] és különösen annak 17. cikkére,- tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre [5], és különösen annak 94. cikkére,- tekintettel eljárási szabályzata 71. cikkére, valamint V. mellékletére,- tekintettel a Költségvetési Ellenőrző Bizottság jelentésére (A6-0102/2007),1. mentesítést ad az Európai Hálózat- és Információbiztonsági Ügynökség igazgatója számára a 2005-ös pénzügyi évére szóló költségvetésének végrehajtására vonatkozóan;2. megfigyeléseit a mellékelt állásfoglalásban foglalja össze;3. utasítja elnökét, hogy továbbítsa ezt a határozatot, valamint annak szerves részét képező állásfoglalást az Európai Hálózat- és Információbiztonsági Ügynökség igazgatójának, a Tanácsnak, a Bizottságnak és a Számvevőszéknek, illetve gondoskodjon azok közzétételéről az Európai Unió Hivatalos Lapjában (L sorozat).[1] HL C 266., 2006.10.31., 16. o.[2] HL C 312., 2006.12.19., 1. o.[3] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)[4] HL L 77, 2004.3.13., 1. o.[5] HL L 357., 2002.12.31., 72. o.--------------------------------------------------


Fontos jogi nyilatkozat

|

52007BP0116(02)

2. Az Európai Parlament 2007. április 24-i határozata a Kábítószer és Kábítószer-függőség Európai Megfigyelőközpontja 2005-ös pénzügyi évre vonatkozó elszámolása lezárásáról (C6-0390/2006 - 2006/2157(DEC))

Hivatalos Lap 074 E , 20/03/2008 o. 0203 - 0204

		2.Az Európai Parlament 2007. április 24-i határozata a Kábítószer és Kábítószer-függőség Európai Megfigyelőközpontja 2005-ös pénzügyi évre vonatkozó elszámolása lezárásáról (C6-0390/2006 - 2006/2157(DEC))Az Európai Parlament,- tekintettel a Kábítószer és Kábítószer-függőség Európai Megfigyelőközpontja 2005-ös pénzügyi évre szóló végleges éves beszámolójára [1],- tekintettel a Számvevőszéknek a Kábítószer és Kábítószer-függőség Európai Megfigyelőközpontja 2005-ös pénzügyi évre vonatkozó éves jelentésére, a Központ válaszaival együtt [2],- tekintettel a Tanács 2007. február 27-i ajánlására (5711/2007 - C6-0080/2007),- tekintettel az EK-Szerződésre és különösen annak 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [3], és különösen annak 185. cikkére,- tekintettel a Kábítószer és Kábítószer-függőség Európai Megfigyelőközpontját létrehozó 1993. február 8-i 302/93/EGK tanácsi rendeletre [4], és különösen annak 11a. cikkére,- tekintettel az 1605/2002/EK, Euratom tanácsi rendelet [5] 185. cikkében említett szervezetek számára készült költségvetési keretrendeletet létrehozó 2002. november 19-i 2343/2002/EK, Euratom bizottsági rendeletre, és különösen annak 94. cikkére,- tekintettel eljárási szabályzata 71. cikkére, valamint V. mellékletére,- tekintettel a Költségvetési Ellenőrző Bizottság jelentésére, és az Állampolgári Jogi, Bel- és Igazságügyi Bizottság véleményére (A6-0100/2007),1. megállapítja, hogy a Kábítószer és Kábítószer-függőség Európai Megfigyelőközpontja végleges éves beszámolója a következőképpen alakul:Forrás: Az információkat a Megfigyelőközpont szolgáltatta - Ez a táblázat a Megfigyelőközpont által a saját éves elszámolására vonatkozóan szolgáltatott adatokat foglalja össze.(1000 EUR) |A bevételek és kiadások elszámolása a 2004. és a 2005. pénzügyi évben || 2005 | 2004 |BevételekTámogatások a Bizottság részéről | 12000 | 11730 |Támogatások Norvégia részéről | 516 | 514 |Célhoz kötött bevételek | 190 | 211 |Egyéb bevételek | 93 | 33 |Összesen (a) | 12799 | 12488 |Költségvetési kiadások a pénzügyi évre vonatkozóanSzemélyzeti kiadások - I költségvetési cím- Kifizetések | 5762 | 5832 |- Átvitt előirányzatok | 154 | 122 |Adminisztráció - II. költségvetési cím- Kifizetések | 1094 | 1088 |- Átvitt előirányzatok | 650 | 356 |Működés - III. költségvetési cím (kivéve a célhoz kötött bevételeket)- Kifizetések a pénzügyi évre vonatkozó kifizetési előirányzatok alapján | 4159 | 2342 |- Átvitt előirányzatok | | 1260 |Célhoz kötött bevételek (PHARE és harmadik országok) | 101 | 201 |Összesen (b) | 11920 | 11200 |Pénzügyi év eredménye (a-b) | 879 | 1288 |Az előző pénzügyi év átvitt eredménye | 1508 | 295 |Átvitt és törölt előirányzatok | 1239 | 245 |Az előző pénzügyi év fel nem használt, újra felhasználandó előirányzatai | -58 | 15 |Visszatérítések a Bizottsághoz | -1508 | -3 |Visszatérítések Norvégiához | -128 | 81 |Árfolyamkülönbözet | 1 | -1 |Pénzügyi év egyenlege (EK-segély + Norvégia hozzájárulása) | 1933 | 1920 |Norvég segély, 2005 | -516 | |Pénzügyi év egyenlege, EK-segély önmagában | 1417 | |2. jóváhagyja a Kábítószer és Kábítószer-függőség Európai Megfigyelőközpontja 2005-ös pénzügyi évre vonatkozó elszámolása lezárását;3. utasítja elnökét, hogy továbbítsa e határozatot a Kábítószer és Kábítószer-függőség Európai Megfigyelőközpontja igazgatójának, a Tanácsnak, a Bizottságnak és a Számvevőszéknek, valamint gondoskodjon azok közzétételéről az Európai Unió Hivatalos Lapjában (L sorozat).[1] HL C 266., 2006.10.31., 43. o.[2] HL C 312., 2006.12.19., 86. o.[3] HL L 248., 2002.9.16., 1. o. A rendeletet az 1995/2006/EK, Euratom rendelet (HL L 390., 2006.12.30., 1. o.) módosította.[4] HL L 36., 1993.2.12., 1. o. A rendeletet utoljára a 1651/2003/EK rendelet (HL L 245., 2003.9.29., 30. o.) módosította.[5] HL L 357., 2002.12.31., 72. o.--------------------------------------------------


title: A Tanács határozata (1994. július 18.) az Európai Közösség és az Indiai Köztársaság között létrejött, a partnerségről és a fejlesztésről szóló együttműködési megállapodás megkötéséről

text:
Fontos jogi nyilatkozat

|

31994D0578

Hivatalos Lap L 223 , 27/08/1994 o. 0023 - 0023 finn különkiadás fejezet 11 kötet 32 o. 0161  svéd különkiadás fejezet 11 kötet 32 o. 0161

		A Tanács határozata(1994. július 18.)az Európai Közösség és az Indiai Köztársaság között létrejött, a partnerségről és a fejlesztésről szóló együttműködési megállapodás megkötéséről(94/578/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. és 130y. cikkére, összefüggésben 228. cikke (2) bekezdésének első mondatával és (3) bekezdésének első albekezdésével,tekintettel a Bizottság javaslatára [1],tekintettel az Európai Parlament véleményére [2],mivel a Szerződés 130. cikke értelmében a Közösség fejlesztési együttműködés terén folytatott politikájának ösztönöznie kell a fejlődő országok fenntartható gazdasági és társadalmi fejlődését, a zökkenőmentes és fokozatos integrálódását a világgazdaságba, valamint ezen országokban a szegénység elleni küzdelmet,mivel a külkapcsolatok terén megfogalmazott célkitűzéseinek elérése érdekében a Közösségnek jóvá kell hagynia az e határozatban említett megállapodást,A KÖVETKEZŐKÉPPEN HATÁROZOTT:1. cikkAz Európai Közösség és az Indiai Köztársaság között létrejött, a partnerségről és a fejlesztésről szóló együttműködési megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA megállapodás 29. cikkében előírt értesítést a Közösség nevében a Tanács elnöke küldi meg [3].3. cikkA tagállamok képviselőinek támogatásával a Közösséget a Bizottság képviseli a megállapodás 22. cikkében előírt vegyesbizottságban.4. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1994. július 18-án.a Tanács részérőlaz elnökK. Kinkel[1] HL C 103., 1993.4.14., 8. o.[2] HL C 128., 1994.5.9.[3] HL L 223., 1994.8.27., 35. o.--------------------------------------------------


title: A Bizottság (EU) 2015/715 határozata (2015. április 30.) a földgázszállító hálózatokhoz való hozzáférés feltételeiről szóló 715/2009/EK európai parlamenti és tanácsi rendelet I. mellékletének módosításáról (EGT-vonatkozású szöveg)

text:
               5.5.2015

               HU

               Az Európai Unió Hivatalos Lapja

               L 114/9

         A BIZOTTSÁG (EU) 2015/715 HATÁROZATA
   (2015. április 30.)
   a földgázszállító hálózatokhoz való hozzáférés feltételeiről szóló 715/2009/EK európai parlamenti és tanácsi rendelet I. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a földgázszállító hálózatokhoz való hozzáférés feltételeiről és az 1775/2005/EK rendelet hatályon kívül helyezéséről szóló, 2009. július 13-i 715/2009/EK európai parlamenti és tanácsi rendeletre (1) és különösen annak 23. cikke (2) bekezdésére,
   mivel:

               (1)

               A 2012/490/EU bizottsági határozat (2) módosította a 715/2009/EK rendelet I. mellékletét a szűkületkezelési eljárások és az átláthatósági követelmények tekintetében, hogy a szűkületek kezelésére vonatkozó szabályozás az Európai Unió egészében összehangolt alkalmazást nyerjen.

               (2)

               A 2012/490/EU határozat végrehajtásakor bizonyos következetlenségekre derült fény a rendszer-összekötési pontokban kialakult szűkületekre vonatkozóan az Ügynökség által kiadott nyomonkövetési jelentés közzétételi időpontjával és a szállításirendszer-üzemeltetők adatainak közzétételi időpontjával kapcsolatban. Ahhoz, hogy az Ügynökség megkapja a 2012/490/EU határozat hatékony végrehajtását biztosító nyomon követéshez szükséges adatokat, indokolt módosítani a szállításirendszer-üzemeltetők adatainak közzétételére vonatkozó időbeli keretet, valamint az ügynökségi jelentés közzétételére előírt dátumot.

               (3)

               A 715/2009/EK rendelet I. mellékletét ezért ennek megfelelően módosítani kell.

               (4)

               Az e határozatban előírt intézkedések összhangban vannak a 2009/73/EK európai parlamenti és tanácsi irányelv (3) 51. cikkével létrehozott bizottság véleményével,

         ELFOGADTA EZT A HATÁROZATOT:
   1. cikk
   A 715/2009/EK rendelet I. melléklete e határozat mellékletének megfelelően módosul.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Brüsszelben, 2015. április 30-án.

            a Bizottság részéről

            az elnök

         Jean-Claude JUNCKER

      (1)  HL L 211., 2009.8.14., 36. o.

      (2)  A Bizottság 2012. augusztus 24-i 2012/490/EU határozata a földgázszállító hálózatokhoz való hozzáférés feltételeiről szóló 715/2009/EK európai parlamenti és tanácsi rendelet I. mellékletének módosításáról (HL L 231., 2012.8.28., 16. o.).

      (3)  Az Európai Parlament és a Tanács 2009. július 13-i 2009/73/EK irányelve a földgáz belső piacára vonatkozó közös szabályokról és a 2003/55/EK irányelv hatályon kívül helyezéséről (HL L 211., 2009.8.14., 94. o.).

      MELLÉKLET
      A 715/2009/EK rendelet I. melléklete a következőképpen módosul:

                  1.

                  A 2.2.1. pontban a (2) bekezdés helyébe a következő szöveg lép:

                              „(2)

                              A szállításirendszer-üzemeltetők által e melléklet 3. pontjának megfelelően közzétett és – amennyiben releváns – a nemzeti szabályozó hatóságok által hitelesített információk alapján az Ügynökség a 2015. évtől kezdődően minden évben június 1-jéig közzéteszi a rendszer-összekötési pontokban a megelőző évben eladott nem megszakítható kapacitástermékek következtében kialakult szűkületekre vonatkozó nyomonkövetési jelentését, melyben a lehetőségek szabta keretek között figyelembe veszi a másodlagos piacon folytatott kapacitáskereskedést és a megszakítható kapacitások felhasználását is.”

                  2.

                  A 3.3. pontban a (2) bekezdés helyébe a következő szöveg lép:

                              „(2)

                              A 3.3. pont (1) bekezdésének a), b) és d) pontja szerinti információkat valamennyi releváns pont esetében legalább 24 hónapra előre kell közzétenni.”